Nem nagyon fogynak a jegyek a riói olimpiára
A brazil szervezõk nem aggódnak amiatt, hogy lassan fogynak a jegyek a nyári riói olimpiára.
"A brazilok az utolsó pillanatban vásárolnak" - indokolta a derûlátást Mario Andrada, a szervezõbizottság kommunikációs igazgatója egy Los Angeles-i rendezvényen, amelyre a legfõbb amerikai riói éremvárományosok gyûltek össze. Nincs semmi probléma, az összes jegyet el fogjuk adni" - tette hozzá. 

A riói szervezõk a múlt héten tették közzé, hogy egyelõre még csak a belépõk 47 százalékát értékesítették. Ugyanakkor megjegyezték, hogy a jegybevételekkel kapcsolatos elõzetes bevételi elvárások (194 millió dollár) 74 százalékát már realizálták. Ez utóbbi adat annak köszönhetõ, hogy a kiemelt versenyek, illetve a nyitóünnepség már "technikailag telt házas". Az augusztus 5. és 21. közötti riói játékokra összesen 7,4 millió belépõt hoztak forgalomba.

Andrada Los Angelesben igyekezett eloszlatni a munkálatokkal kapcsolatos aggodalmakat is. Elsõsorban a pályakerékpáros versenyeknek otthont adó velodrómra, illetve az Ipanema negyedet az Olimpiai Parkkal összekötõ négyes metróvonalra tért ki.

"Már majdnem megvagyunk, a velodróm készen lesz a tesztversenyre, a metró pedig az olimpiára" - mondta.

A történethez tartozik ugyanakkor, hogy a pályakerékpáros csarnok kivitelezésének csúszása miatt januárban március közepérõl április-május fordulójára halasztották a tesztversenyt, ami miatt akkor elégedetlenségét fejezte ki a Nemzetközi Kerékpáros Szövetség.

A metrókivitelezéssel megbízott cég az év elején azt közölte, hogy a 16 kilométeres vonalból - melynek átadását július elejére tervezik - 13 kilométernyivel elkészültek.

A Magyar Olimpiai Bizottság delegációja a legutóbbi látogatása alkalmával némi lassulást tapasztalt az elõkészületekben a riói olimpia helyszínén, ugyanakkor biztos benne, hogy minden idõben elkészül majd a rajtra.